በኪስማዮ ሴክተር ስድስት የተሰማራው የ5ኛ ሞተራይዝድ ሰላም አስከባሪ ሻለቃ በወቅታዊ ጉዳይ ላይ ውይይት አካሄደ
አዲስ አበባ ፣ ህዳር 12 ፣2013 (ኤፍ.ቢ.ሲ) በኪስማዮ ሴክተር ስድስት የተሰማራው የ5ኛ ሞተራይዝድ ሰላም አስከባሪ ሻለቃ አመራሮችና አባላት የተቃጣብንን የክህደት ጥቃት አክሽፈን ለህዝባችን ህግ እናስከብራለን በሚል ርዕስ ውይይት አካሂደዋል ።ውይይቱን የመሩት የሻለቃው ምክትል አዛዥ ለኦፕሬሽናል ሌ/ኮ አሰፋ መኮነንን ናቸው።በወቅቱም አረመኔው የጁንታው ቡድን ከውልደቱ እስከ አሁን ድረስ በሴራ የተሞላ ፣ ለስልጣንና ለገንዘብ ሲል የሚቃወመውን ሲያስር ፣ ሲገርፍ ፣ ሲያሳድድና ሲገድል የኖረ እንዲሁም የሃገሪቱን ሃብትና ንብረት ሙልጭ አድርጎ የመዘበረ ቡድን ነው ብለዋል፡፡ይህ ሁሉ ድርጊቱ አልበቃው ብሎ በሰሜን ዕዝ ሰራዊት ላይ ዘግናኝ ግፍ ፣ ብሎም በሃገራችን ሉዓላዊነት ላይ የተቃጣ የመጨረሻ የአረመኔነት ጥግ ሲሉም አውግዘዋል ፡፡ሰራዊቱ በዚህ እኩይ ተግባር ሳይዘናጋ በተሰማራበት ግዳጅ የበኩላችንን ድርሻ ልንወጣ ይገባልም ነው ያሉት ፡፡ከውይይቱ ተሳታፊዎች በሰጡት አስተያየት ፣ ሰራዊቱ በተኛበት የተደረገው ዘግናኝ ድርጊት በጣም የሚያሳፍር ነው ሲሉ አውግዘውታል፡፡#FBCየዜና ሰዓት ሳይጠብቁ የፋና ብሮድካስቲንግ ኮርፖሬትን ትኩስ እና ሰበር ዜናዎችን በፍጥነት በአጭር የፅሁፍ መልዕክት መልክ በስልክዎ ላይ እንዲደርስዎ ወደ 8111 OK ብለው ይላኩ።